4 Piibli esimene raamat jutustab, et mingil hetkel ilmus Eedeni aeda keegi jumalavastane. Temast räägitakse kui "maost", ent tegu polnud lihtsalt loomaga. Piibli viimane raamat selgitab, et seda "vana" ehk esialgset madu "hüütakse Kuradiks ja Saatanaks, kes eksitab kogu maailma" (1. Moosese 3:1; Ilmutuse 12:9). See vägev ingel, nähtamatu vaimolend, kasutas Eevaga rääkimiseks madu - otsekui kõhurääkija võib jätta mulje, et kõneleb hoopis lähedalolev nukk. See vaimisik oli kahtlemata olemas juba siis, kui Jumal maad inimeste elupaigaks ette valmistas (Iiob 38:4, 7).